ದಂಗೆಗಳ ನಂತರ, ಲಾರ್ಡ್ ದುರ್ಹಾಮ್ ಅವರನ್ನು ಶೋಧನೆಯನ್ನು ಕೈಗೊಂಡು, ವಿಷಯಕ್ಕೆ ಸಂಬಂಧಿಸಿದಂತೆ ವರದಿಯನ್ನು ಸಿದ್ಧಪಡಿಸುವಂತೆ ಮತ್ತು ಬ್ರಿಟಿಷ್ ಪಾರ್ಲಿಮೆಂಟ್‌ ಅನ್ನು ವಿಮರ್ಶಿಸುವುದಕ್ಕಾಗಿ ಪರಿಹಾರ ಮಾರ್ಗವನ್ನು ಸೂಚಿಸುವಂತೆ ಕೋರಲಾಗಿತ್ತು. ಅಂತಿಮ ವರದಿಯು ಮೇಲ್ಬಾಗ ಮತ್ತು ಕೆಳಭಾಗ ಕೆನಡಾದ ಎರಡು ಪ್ರಾಂತ್ಯಗಳನ್ನು ಕೂಡಿಸಬೇಕು ಮತ್ತು ಕೆಳಭಾಗದ ಕೆನಡಾದ ಫ್ರೆಂಚ್ ಮಾತನಾಡುವ ಜನಸಂಖ್ಯೆಯನ್ನು ಬ್ರಿಟಿಷ್ ಸಂಸ್ಕೃತಿಯಲ್ಲಿ ಸಮೀಕರಿಸಬೇಕು ಎಂದು ಶಿಫಾರಸ್ಸು ಮಾಡಿದೆ. ದುರ್ಹಾಮ್‌ನ ಎರಡನೇ ಶಿಫಾರಸ್ಸು ವಸಾಹತುಗಳಲ್ಲೆಲ್ಲಾ ಜವಾಬ್ದಾರಿಯುತ ಸರ್ಕಾರವನ್ನು ಒದಗಿಸಬೇಕೆಂಬುದಾಗಿತ್ತು. ದುರ್ಹಾಮ್‌ನ ವರದಿಯ ನಂತರದಲ್ಲಿ, ಬ್ರಿಟಿಷ್ ಸರ್ಕಾರವು 1840ರಲ್ಲಿ ಒಕ್ಕೂಟ ಕಾಯಿದೆ ಅಡಿಯಲ್ಲಿ ಎರಡು ವಸಹತು ಪ್ರಾಂತ್ಯಗಳನ್ನು ಕೆನಡಾದ ಒಂದು ಪ್ರಾಂತ್ಯದಲ್ಲಿ ವಿಲೀನಗೊಳಿಸಿತು. ಹಾಗಿದ್ದರೂ, ರಾಜಕೀಯ ಒಕ್ಕೂಟವು ವಿವಾದಾತ್ಮಕತೆಯನ್ನು ತೋರಿಸಿತು. ಪಶ್ಚಿಮ ಕೆನಡಾ(ಮುಂಚೆ ಮೇಲ್ಭಾಗದ ಕೆನಡಾ)ಮತ್ತು ಪೂರ್ವ ಕೆನಡಾ (ಮುಂಚೆ ಕೆಳಭಾಗದ ಕೆನಡಾ) ಎರಡರಲ್ಲಿನ ಸುಧಾರಣೆಗಾರರು ಶಾಸನ ಸಭೆಯಲ್ಲಿ ಫ್ರೆಂಚ್ ಭಾಷೆಯ ಬಳಕೆ ಮೇಲಿನ ಮಿತಿಗಳನ್ನು ತೆಗೆದು ಹಾಕಲು ಕೆಲಸ ಮಾಡಿದ್ದರು. ಈ ಎರಡು ವಸಾಹತುಗಳು ಆಡಳಿತ, ಚುನಾವಣೆ ಮತ್ತು ಕಾನೂನಿನಲ್ಲಿ ವಿಶಿಷ್ಟತೆಯನ್ನು ಉಳಿಸಿಕೊಂಡವು. 1848ರಲ್ಲಿ, ಸುಧಾರಣಾವಾದಿ ಪಕ್ಷದ ನಾಯಕರು ಮತ್ತು ಸ್ನೇಹಿತರಾದ ಬಾಲ್ಡ್‌ವಿನ್ ಮತ್ತು ಲಫಾಂಟೈನ್‌ ಅವರನ್ನು ಲಾರ್ಡ್ ಎಲ್ಜಿನ್‌ರವರು ಜವ್ದಾರಿಯುತ ಸರ್ಕಾರದ ಹೊಸ ನಿಯಮದಡಿಯಲ್ಲಿ ಒಟ್ಟಿಗೆ ಆಡಳಿತವನ್ನು ರಚಿಸುವಂತೆ ಕೇಳಿದರು. ತರುವಾಯ ಫ್ರೆಂಚ್ ಭಾಷೆಯು ಶಾಸಕಾಂಗದಲ್ಲಿ ಕಾನೂನು ಸ್ಥಾನಮಾನವನ್ನು ಪುನಃಪಡೆಯಿತು. 

ಧ್ವಜ
ಸರ್ಕಾರ
ಆರಂಭದ ಯೂರೋಪ್‌ ಅನ್ವೇಷಣೆ
ಒಕ್ಕೂಟ ಕಾಯಿದೆ